Newzat Valêrî

Newzat Valêrî (b. 1976, Darahênî - Çewlîg) şaîrêko kird (zaza) yo.

 Cuya ey  
Edebîyat û ziwanê Tirkî ser a perwerdeyê lisansê dî û dime ra zî derheqê edebiyatê şarê Tirk û Kurdî de master kerd. Edebîyat û folklorî ser o xebitîyayo, dorûverê Çewlîgî ra tayê nimûneyê folklorî arêdayê. Seba têversanayişê edebîyatê Kirdkî, Kurmanckî, Tirkî û Fariskî de xebat kerdê. 

Kirdkî zaf şiîrî, nuşteyî û açarnayişî ey kovaran û rojnameyan de vejîyayê. Şiîra Tirkî ra tayî şiîrî açarneyo Kirdkî. Kovaranê sey Vate, Nûbihar, Şewçila û Tîroj û rojnameyê Newepelî de xeylê şiîr, açarnayişî û nuşteyê ey weşanîyayê. Yew şiîra ey 2007 de Înstîtutê Ziwan û Kulturê Kirmanckî (Zazakî) yê Berlînî ra xelata yewine girewte. Çend şîîrê ey; “Şaîranê Zîncîrîyê: Festîvala Yewînê Şiîranê Miyannetewe” de tadayeyê çend ziwanan. Dejê Nimiteyî kitabê ey o verên o (2009). Nika Îstanbul de ciwîyeno.

Kategoriye:Meqaleyê ke be alfabeyê Bedirxanî nusîyayê
Kategoriye:Şairê Kurdi
Kategoriye:Şarê Çoligi
Kategoriye:Merdumê ke 1976 de biyê